15Malaysia

15Malaysia ialah projek filem pendek yang dilancarkan sempena Hari Kemerdekaan pada tahun 2009. Sebanyak 15 video yang dihasilkan oleh 15 orang sutradara baik yang ternama mahupun tidak di Malaysia untuk dipaparkan dalam inisiatif yang diterbit oleh Pete Teo dengan kerjasama Packet One Networks (P1), syarikat penyedia perkhidmatan WiMAX pertama di Malaysia.

Video-video yang ditampilkan oleh projek 15Malaysia bukan sahaja dibintangi oleh pelakon dan artis terkemuka, bahkan juga disertai ahli politik termasuk Datuk Seri Liow Tiong Lai dan Khairy Jamaluddin, di samping juga warga biasa.

Am 
Menurut penerangan pihak penganjur 15Malaysia, semua 15 filem pendek yang disertakan dalam projek ini diselitkan isu-isu sosio-politik semasa, seperti isu rasuah, hubungan kaum, inflasi, perbankan Islam, ketakpedulian sosial, etika komersial, pedofilia, amaran kesihatan kerajaan dan lain-lain, kesemuanya berkisar tentang kehidupan harian rakyat Malaysia. Pengarah filem dipilih berdasarkan pengalaman dan pencapaian lalu masing-masing. Mengenai penglibatan ahli politik dalam projek ini, dinyatakan bahawa "memandangkan projek kami adalah filem mengenai Malaysia, kami berasa adalah bersesuaian untuk melibatkan wakil dari bidang politik," apapun pihak 15Malaysia menegaskan projek ini tidak bersifat politik dalam konteks politik parti.

Kesemua 15 filem dimuat naik satu demi satu pada tarikh-tarikh keluaran (dinyatakan di bawah), di laman web rasmi 15Malaysia, laman sosial Ruums yang disediakan oleh P1, dan juga akaun RedbagMusic di YouTube. Dari laman web rasmi juga, penonton boleh memuat turun video-video terlibat secara percuma (Lihat Pautan luar).

Senarai filem

Rujukan

Pautan luar 
 15Malaysia
 15Malaysia di Ruumz 
 15Malaysia di Facebook
 15Malaysia (sari kata BM) di akaun RedbagMusic (Pete Teo) di YouTube

2009 di Malaysia
Filem Malaysia tahun 2009